Изх.№25-00-40/19.03.2024 г.

ОБС Вх. № 69/20.03.2024 г.

ДО

ОБЩИНСКИ СЪВЕТ

ГР. РУДОЗЕМ

ДОКЛАДНА ЗАПИСКА

**от**

**инж. Недко Фиданов Кулевски–кмет на община Рудозем**

ОТНОСНО: Разрешаване изработването на проект за изменение на Подробен устройствен план – ПРЗ за УПИ II, в кв. 2, махала „Дуревска”, с. Чепинци, общ. Рудозем, обл. Смолян.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с вх. № УТ-2001-3/12.02.2024 г. от Шукри Асанов Дурев, в качеството му на възложител, с искане за разрешаване изработването на проект за изменение на Подробен устройствен план – ПРЗ за УПИ II, в кв. 2, махала „Дуревска”, с. Чепинци, общ. Рудозем, обл. Смолян.

Съгласно приложеното към проекта техническо задание, в плана се предвиждат следните изменения:

*Променя се източната граница и улично – регулационната линия на УПИ II, в кв. 2 в съответствие с изпълнена улица на терен и задание на собственика на парцела. Целта на проекта е да се обособи ново застрояване и промяна предназначението на придаваемата част от поземлен имот си идентификатор 80399.119.101 /горска територия/ за жилищно строителство с площ 70 кв.м. към УПИ II, в кв. 2. Площта на новобразувания УПИ II става 868 кв.м., обособен от 792 кв.м. в регулация, 70 кв.м. горска територия и 6 кв.м. от поземлен имот с идентификатор 80399.31.179 /за местен път/.*

*Предложението променя улично-регулационните линии в съответствие с изпълнената улица и не засяга съседни парцели.*

Съобразно изискванията на чл. 124а, ал. 1 от ЗУТ разрешение за изработване на проект за подробен устройствен план се дава с решение на Общински съвет. Съгласно чл.124б, ал.1 от ЗУТ с разрешението за изработване на подробен устройствен план се одобрява заданието по чл. 125 от ЗУТ.

Искането за разрешение за изработване на ПУП е придружено със задание, с което е спазен чл. 124а, ал. 7 от ЗУТ. Заданието е съставено от възложителя, съг­ласно изискването на чл. 125, ал. 2 от ЗУТ. То съдържа допълнителна информация за устройството на съответната територия. В него е обоснована необходимостта от изработването на проекта на устройствения план и се съдържа обосновка от­носно териториалния му обхват, вида му, както и необходимата информация за съ­ществуващото положение и за действащите за съответната територия устройствени планове.

Заявителят е пожелал одобряването на заданието с разрешението по чл. 124а, ал. 5 от ЗУТ.

С оглед на гореизложеното, заданието отговаря на законовите изисквания и е допустимо одобряването му.

Предложението за изменение на ПУП – ПР не противоречи на Общия устройствен план на община Рудозем, с което е спазено изискването на чл. 103, ал. 4 и чл. 104, ал. 1 от ЗУТ.

На основание чл. 21, ал. 1, т. 11 от ЗМСМА, във връзка с чл. 124а, ал. 1 и чл. 124б, ал. 1 от ЗУТ, предлагам на Общински съвет –Рудозем да приеме следното

**ПРОЕКТОРЕШЕНИЕ:**

1. Одобрява представеното задание за изработване на проект за изменение на Подробен устройствен план – ПРЗ за УПИ II, в кв. 2, махала „Дуревска”, с. Чепинци, общ. Рудозем, обл. Смолян.

2. Разрешава изработване на проект за изменение на Подробен устройствен план – ПРЗ за УПИ II, в кв. 2, махала „Дуревска”, с. Чепинци, общ. Рудозем, обл. Смолян.

3. Възлага на Kмета на община Рудозем да извърши необходимите действия по реда на ЗУТ за изпълнение на настоящото решение.

СБ/

